12. ฐานะการเงินและผลการดำเนินงาน

1.  ผู้สอบบัญชีและนโยบายบัญชีที่สำคัญ

    1.  ผู้สอบบัญชี

  งบการเงินประจำปี 2542 ผู้สอบบัญชีคือ นางสุวิมล กฤตยาเกียรณ์ ผู้สอบบัญชีรับอนุญาต
  เลขทะเบียน 2982 สำนักงานสอบบัญชี ดี ไอ เอ เป็นผู้ตรวจสอบงบการเงินของบริษัท

  งบการเงินประจำปี 2543 และปี 2544 ผู้สอบบัญชีคือ นายโสภณ เพิ่มศิริวัลลภ
  ผู้สอบบัญชีรับอนุญาต เลขทะเบียน 3182 บริษัท สำนักงาน เอินส์ท แอนด์ยัง
  จำกัดเป็นผู้ตรวจสอบงบการเงินของบริษัท

2.  ความเห็นของผู้สอบบัญชี

-   ปี 2542

  ผู้สอบบัญชีไม่แสดงความเห็นต่องบการเงิน เนื่องจากบริษัทย่อย 2
  แห่งมีผลดำเนินงานขาดทุนติดต่อกันมาหลายปี ในงวดปี สิ้นสุดวันที่ 31 ธันวาคม 2542
  บริษัทย่อยทั้ง 2 แห่งมีผลขาดทุนจากการดำเนินงาน 373.36 ล้านบาท
  และปัญหาวิกฤตการณ์ทางเศรษฐกิจ ส่งผลกระทบต่อบริษัท ฯ และบริษัทย่อย เป็นผลให้บริษัท ฯ
  มีผลขาดทุนสะสมจำนวน 1,822.30 ล้านบาท
  บริษัทย่อยทั้งสองแห่งมีผลขาดทุนสะสมเกินทุนที่ชำระแล้ว จำนวน 540.26 ล้านบาท
  และมีหนี้สินรวมดอกเบี้ยที่ครบกำหนดชำระแล้ว แต่ยังมิได้ชำระสำหรับบริษัท ฯ
  และบริษัทย่อยสองแห่ง จำนวน 774.83 ล้านบาท และจำนวน 597.80 ล้านบาท ตามลำดับ
  ปัจจัยเหล่านี้เป็นเหตุให้สงสัยว่าบริษัท ฯ และบริษัทย่อย อาจมีปัญหาต่อการดำเนินงานต่อเนื่อง
  นอกจากนี้บริษัทมีเงินล่วงหน้าเพื่อซื้ออาคารชุด จำนวน 100.18 ล้านบาท
  ซึ่งได้จ่ายชำระไปนานแล้ว แต่บริษัทยังไม่ได้รับหนังสือแจ้งให้ไปโอนกรรมสิทธิ บริษัท ฯ
  ยังมิได้ตัดสินใจว่าจะดำเนินการเพื่อขอเงินล่วงหน้าคืนหรือจะรอเพื่อโอนกรรมสิทธิ บริษัท ฯ
  ได้ตั้งค่าเผื่อการลดมูลค่าของเงินล่วงหน้าแล้วจำนวน 50.09 ล้านบาท
  อย่างไรก็ตามมูลค่าของเงินล่วงหน้าจะมีอยู่เพียงใดขึ้นอยู่กับจำนวนเงินที่จะได้รับคืน หากบริษัท ฯ
  เจรจาของเงินคืนหรือมูลค่าของอาคารที่รับโอนหักเงินที่ต้องจ่ายเพิ่มหากบริษัท ฯ
  รับโอนกรรมสิทธิ เรื่องดังกล่าวเป็นความไม่แน่นอนที่ยังไม่อาจทราบได้ในปัจจุบัน
  และส่วนแบ่งเป็นกำไรคำนวณตามวิธีส่วนได้เสียของบริษัทร่วมจำนวน 9.73 ล้านบาท
  ถือตามข้อมูลของผู้บริหารซึ่งยังไม่ได้ผ่านการตรวจสอบโดยผู้สอบบัญชี

-   ปี 2543

  ผู้สอบบัญชีไม่แสดงความเห็นต่องบการเงิน
  เนื่องจากความไม่แน่นอนที่อาจจะมีผลกระทบอย่างมากต่องบการเงินเกี่ยวกับ (i)
  ความสามารถดำเนินงานอย่างต่อเนื่องของบริษัท ฯ และบริษัทย่อย (ii)
  ความไม่แน่นอนของมูลค่าของเงินล่วงหน้าเพื่อซื้ออาคารชุด-สุทธิ จำนวน 50 ล้านบาท และ
  (iii) ส่วนแบ่งกำไรจากบริษัทร่วม จำนวน 9.73 ล้านบาท
  คำนวณจากข้อมูลของผู้บริหารที่ยังไม่ผ่านการตรวจสอบโดยผู้สอบบัญชี

-   ปี 2544

  ผู้สอบบัญชีแสดงความเห็นต่องบการเงิน โดยผู้สอบบัญชีเห็นว่างบการเงินแสดงฐานะการเงิน ณ
  วันที่ 31 ธันวาคม 2544
  ผลการดำเนินงานและกระแสเงินสดสำหรับปีสิ้นสุดวันเดียวกันของบริษัทและบริษัทย่อย
  และเฉพาะของบริษัทโดยถูกต้องตามที่ควรในสาระสำคัญตามหลักการบัญชีที่รับรองทั่วไป

1.  นโยบายการบัญชีที่สำคัญ

การรับรู้รายได้

-   รายได้จาการขายผลิตภัณฑ์ปอและพลาสติกแสดงมูลค่าตามราคาในใบกำกับสินค้า
    โดยไม่รวมภาษีมูลค่าเพิ่มสำหรับสินค้าที่ได้ส่งมอบหลังจากหักสินค้ารับคืนและส่วนลดแล้ว

-   บริษัท นวนคร จำกัด และบริษัท สวนอุตสาหกรรมสระบุรี จำกัด
    รับรู้รายได้จากการขายที่ดินเมื่อมีการทำสัญญาจะซื้อจะขายและได้รับเงินชำระขั้นต้นจนถึงระดับหนึ่งแล้วตามวิธีเงินค่างวดที่ถึงกำหนดชำระ

-   บริษัท นวนคร จำกัด และบริษัท เอ็นอีพี พรอพเพอร์ตี้ จำกัด
    รับรู้รายได้จากการขายบ้านพร้อมที่ดินเมื่อได้มีการทำสัญญาจะซื้อจะขายและได้รับเงินชำระขั้นต้นจนถึงระดับหนึ่งแล้วตามวิธีอัตราส่วนของงานที่ทำเสร็จ
    อัตราส่วนของงานที่ทำเสร็จของบริษัท นวนคร จำกัด
    คำนวณโดยการเปรียบเทียบต้นทุนงานก่อสร้างที่เกิดขึ้นของบ้านแต่ละหลังกับต้นทุนงานก่อสร้างทั้งหมดตามสัญญา
    อัตราส่วนของงานที่ทำเสร็จของบริษัท เอ็นอีพี พรอพเพอร์ตี้ จำกัด
    ถือตามอัตราส่วนการประเมินผลงานที่ทำเสร็จโดยวิศวกรผู้ควบคุมโครงการ

-   บริษัท นวนคร จำกัด
    รับรู้รายได้ค่าบริการโดยไม่รวมภาษีมูลค่าเพิ่มเมื่อการให้บริการเสร็จสิ้นและได้ออกใบแจ้งหนี้แล้ว

ต้นทุนขายบ้านและที่ดิน

-   ในการคำนวณหาต้นทุนขายที่ดินและบ้านพร้อมที่ดิน บริษัท ฯ
    และบริษัทย่อยได้ทำการแบ่งสรรต้นทุนการพัฒนาทั้งหมดที่คาดว่าจะเกิดขึ้น
    (โดยคำนึงถึงต้นทุนที่เกิดขึ้นจริงด้วย) ให้กับที่ดินและบ้านพร้อมที่ดินที่ขายได้ตามเกณฑ์พื้นที่
    แล้วจึงรับรู้เป็นต้นทุนขายในงบกำไรขาดทุนตามอัตราส่วนของรายได้ที่รับรู้
    ต้นทุนการพัฒนาแสดงตามราคาทุนซึ่งประกอบด้วย ต้นทุนที่ดิน ค่าออกแบบ ค่าสาธารณูปโภค
    ค่าก่อสร้าง ค่าใช้จ่ายในการพัฒนาโครงการ และดอกเบี้ยและค่าธรรมเนียมเงินกู้ที่เกี่ยวข้อง

  ดอกเบี้ยจ่ายที่ถือเป็นต้นทุน

-   ดอกเบี้ยจ่ายที่เกิดจากการกู้ยืมเพื่อใช้ในระหว่างการก่อสร้างและพัฒนาโครงการจะถูกบันทึกเป็นส่วนหนึ่งของราคาทุนของโครงการและจะหยุดบันทึกเมื่อโครงการเสร็จสมบูรณ์
    หรือหยุดชะงักลงจนกว่าจะมีการดำเนินการพัฒนาต่อไป

ค่าเผื่อหนี้สงสัยจะสูญ

-   บริษัท ฯ และบริษัทย่อยตั้งสำรองเผื่อหนี้สงสัยจะสูญสำหรับผลขาดทุนโดยประมาณ
    ที่อาจเกิดขึ้นจากการเก็บเงินจากลูกหนี้ไม่ได้
    จำนวนสำรองนี้ประมาณขึ้นจากประสบการณ์ในการเก็บเงินและตามสถานะปัจจุบันของลูกหนี้คงค้าง
    ณ วันที่ในงบดุล

สินค้าคงเหลือ

-   สินค้าคงเหลือ แสดงมูลค่าตามราคาทุน (วิธีเข้าก่อน-ออกก่อน)
    หรือมูลค่าสุทธิที่จะได้รับแล้วแต่อย่างใดจะต่ำกว่า
    ต้นทุนของสินค้าสำเร็จรูปและสินค้าระหว่างผลิตได้รวมวัตถุดิบทางตรง
    ค่าแรงทางตรงและโสหุ้ยการผลิตปันส่วนตามอัตราส่วนของระดับการผลิตปกติ
    มูลค่าสุทธิที่จะได้รับถือตามราคาขายโดยประมาณโดยหักต้นทุนที่คาดว่าจะเกิดขึ้นจากการทำให้สินค้าเสร็จสมบูรณ์และขายได้

-   วัสดุ แสดงมูลค่าตามราคาทุน (วิธีเข้าก่อน-ออกก่อน)
    หรือมูลค่าสุทธิที่จะได้รับแล้วแต่อย่างใดจะต่ำกว่า และจะบันทึกเป็นค่าใช้จ่ายเมื่อมีการเบิกใช้

ที่ดินและงานระหว่างก่อสร้างเพื่อจัดหาผลประโยชน์

-   ที่ดินและงานระหว่างก่อสร้างเพื่อจัดหาผลประโยชน์แสดงมูลค่าตามราคาทุนหักจำนวนสะสมที่โอนเป็นต้นทุนขายและค่าเผื่อผลขาดทุนจากการด้อยค่า

ที่ดิน อาคาร และอุปกรณ์

-   บริษัท ฯ และบริษัทย่อยบันทึกมูลค่าเริ่มแรกของที่ดิน อาคาร และอุปกรณ์เป็นราคาทุน ณ
    วันที่ได้สินทรัพย์มา อย่างไรก็ตาม หลังจากนั้นบริษัท ฯ
    ได้จัดให้มีการประเมินราคาที่ดินและอาคารโดยผู้ประเมินราคาอิสระและบันทึกสินทรัพย์ดังกล่าวในราคาที่ตีใหม่
    ทั้งนี้บริษัท ฯ ได้จัดให้มีการประเมินราคาสินทรัพย์ดังกล่าวเป็นครั้งคราว
    เพื่อมิให้ราคาตามบัญชี ณ วันที่ในงบดุลแตกต่างจากมูลค่ายุติธรรมอย่างมีสาระสำคัญ

-   บริษัท ฯ บันทึกส่วนต่างซึ่งเกิดจากการตีราคาสินทรัพย์ดังต่อไปนี้

    -   บริษัท ฯ บันทึกราคาตามบัญชีของสินทรัพย์ที่เพิ่มขึ้นจากการตีราคาใหม่ในบัญชี
        “ส่วนเกินทุนจากการตีราคาสินทรัพย์” ในส่วนของผู้ถือหุ้นในงบดุล อย่างไรก็ตาม
        หากสินทรัพย์นั้นเคยมีการตีราคาลดลงและบริษัท ฯ
        ได้รับรู้ราคาที่ลดลงเป็นค่าใช้จ่ายในงบกำไรขาดทุนแล้ว
        ส่วนที่เพิ่มจากการตีราคาใหม่นี้จะถูกรับรู้เป็นรายได้ไม่เกินจำนวนที่เคยลดลง
        ซึ่งได้รับรู้เป็นค่าใช้จ่ายในงบกำไรขาดทุนงวดก่อนแล้ว

    -   บริษัท ฯ
        รับรู้ราคาตามบัญชีของสินทรัพย์ที่ลดลงจากการตีราคาใหม่เป็นค่าใช้จ่ายในงบกำไรขาดทุน
        อย่างไรก็ตามหากสินทรัพย์นั้นเคยมีการตีราคาเพิ่มขึ้นและยังมียอดคงค้างของบัญชี
        “ส่วนเกินทุนจากการตีราคาสินทรัพย์”
        อยู่ในส่วนของผู้ถือหุ้นที่ลดลงจากการตีราคาใหม่จะถูกนำไปหักออกจาก
        “ส่วนเกินทุนจากการตีราคาสินทรัพย์”
        ไม่เกินจำนวนซึ่งเคยตีราคาเพิ่มขึ้นของสินทรัพย์ชนิดเดียวกัน
        และส่วนที่เกินจะรับรู้เป็นค่าใช้จ่ายในงบกำไรขาดทุน ส่วนเกินทุนจากการตีราคาสินทรัพย์
        จะทยอยตัดจำหน่ายไปเข้ากำไรสะสมโดยตรง
        ส่วนเกินทุนจากการตีราคาสินทรัพย์ดังกล่าว
        ไม่สามารถนำไปหักกับขาดทุนสะสมและไม่สามารถจ่ายเป็นปันผลได้

ที่ดินรอการพัฒนา

-   ที่ดินรอการพัฒนาเป็นที่ดินที่มีไว้เพื่อโครงการในอนาคต ซึ่งประกอบด้วยต้นทุนที่ดิน
    ต้นทุนการกู้ยืมตามที่เหมาะสมและค่าใช้จ่ายที่เกี่ยวข้องกัน
    และได้แสดงมูลค่าตามราคาทุนหักค่าเผื่อผลขาดทุนจากการด้อยค่าของสินทรัพย์

ค่าเสื่อมราคา

-   ค่าเสื่อมราคาของอาคารและอุปกรณ์
    คำนวณจากราคาทุนหรือราคาที่ตีใหม่ของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์นั้น
    ๆ ดังต่อไปนี้

อาคาร 20-50 ปี

  สิ่งปลูกสร้างชั่วคราว 1 ปี

  อุปกรณ์ 5-20 ปี

-   ค่าเสื่อมราคาได้รวมอยู่ในการคำนวณผลการดำเนินงาน

-   ไม่มีการคิดค่าเสื่อมราคาสำหรับที่ดินและสินทรัพย์ระหว่างติดตั้งและงานระหว่างก่อสร้าง

เงินลงทุน

-   เงินลงทุนในบริษัทย่อยในงบการเงินเฉพาะของบริษัท ฯ
    และงบเงินลงทุนในบริษัทร่วมแสดงมูลค่าตามวิธีส่วนได้เสีย
    ซึ่งการบันทึกตามวิธีส่วนได้เสียนี้เงินลงทุนจะถูกบันทึกครั้งแรกในราคาทุนที่ซื้อมาและจะถูกปรับด้วยส่วนได้เสียของบริษัท
    ฯ ในผลการดำเนินงานของบริษัทย่อยและบริษัทร่วมในแต่ละปี
    ผลขาดทุนส่วนเกินกว่ามูลค่าเงินลงทุนจะแสดงเป็นหนี้สินภายใต้หัวข้อ
    “สำรองเผื่อผลขาดทุนจากเงินลงทุนในกิจการที่เกี่ยวข้องกัน”

-   เงินลงทุนในตราสารทุนในความต้องการของตลาด ซึ่งบริษัท ฯ
    ถือเป็นหลักทรัพย์เผื่อขายแสดงด้วยมูลค่ายุติธรรม ซึ่งคำนวณจากราคาปิด ณ
    สิ้นวันทำการสุดท้ายของปี
    ของตลาดหลักทรัพย์แห่งประเทศไทยและรับรู้มูลค่าที่เปลี่ยนแปลงของเงินลงทุนเป็นรายการแยกต่างหากในส่วนของผู้ถือหุ้นภายใต้หัวข้อ
    “กำไร/ขาดทุนที่ยังไม่เกิดขึ้นจากการเปลี่ยนแปลงมูลค่าของเงินลงทุน”
    และจะบันทึกในงบกำไรขาดทุนเมื่อบริษัท ฯ ได้จำหน่ายเงินลงทุนนั้น

-   เงินลงทุนระยะยาวในบริษัทอื่น ซึ่งเป็นตราสารทุนที่ไม่อยู่ในความต้องการของตลาด ซึ่งบริษัท
    ฯ ถือเป็นเงินลงทุนทั่วไปแสดงด้วยราคาทุน บริษัท ฯ จะบันทึกขาดทุนจากการด้อยค่า (ถ้ามี)
    ของเงินลงทุนทั่วไปในงบกำไรขาดทุน

เงินตราต่างประเทศ

-   รายการที่เป็นเงินตราต่างประเทศซึ่งเกิดขึ้นระหว่างปี
    แปลงค่าเป็นเงินบาทโดยใช้อัตราแลกเปลี่ยน ณ
    วันที่ที่เกิดรายการสินทรัพย์และหนี้สินที่เป็นเงินตราต่างประเทศคงเหลืออยู่ ณ
    วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล
    เว้นแต่รายการที่ได้ตกลงอัตราแลกเปลี่ยนล่วงหน้ากับธนาคารไว้ จะใช้อัตราที่ตกลงกันนั้นแทน
    กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

กำไรจากการปรับโครงสร้างหนี้ที่มีปัญหา

-   บริษัทย่อยถือปฏิบัตินโยบายการบัญชีสำหรับการปรับโครงสร้างหนี้ที่มีปัญหา
    โดยในกรณีที่เจ้าหนี้ลดหนี้ให้
    บริษัทย่อยบันทึกจำนวนหนี้ที่ได้รับการลดหนี้เป็นกำไรจากการปรับโครงสร้างหนี้โดยแสดงเป็นรายการพิเศษในงบกำไรขาดทุน
    นโยบายการบัญชีดังกล่าวเป็นไปตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

สัญญาเช่าทางการเงิน

บริษัท ฯ และบริษัทย่อยบันทึกสัญญาเช่าทางการเงินในราคายุติธรรมของสินทรัพย์ที่เช่า ณ วันเริ่มต้นของสัญญาเช่าพร้อมภาระหนี้สินในอนาคตหักส่วนที่เป็นดอกเบี้ยรอตัดจ่าย

กำไรต่อหุ้นขั้นพื้นฐาน

-   กำไรต่อหุ้นขั้นพื้นฐานคำนวณโดยการหารกำไร (ขาดทุน)
    สุทธิสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกในระหว่างปี

-   กำไร (ขาดทุน) ต่อหุ้นปรับลดคำนวณโดยการหารกำไร (ขาดทุน)
    สุทธิสำหรับปีด้วยผลรวมของจำนวนหุ้นสามัญถัวเฉลี่ยถ่วงน้ำหนักที่ออกอยู่ในระหว่างปีกับจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกปรับปรุงด้วยผลกระทบของหุ้นสามัญเทียบเท่าปรับลดทั้งสิ้น

    1.  สรุปฐานะการเงินและผลการดำเนินงาน

        1.  เปรียบเทียบงบดุล งบกำไรขาดทุนและงบกระแสเงินสด 3 ปี

  (รายละเอียดประกอบข้อ 12.2.1)

2.  ตารางสรุปอัตราส่วนทางการเงินที่สำคัญ

  (รายละเอียดประกอบข้อ 12.2.2)

3.  สรุปฐานะการเงินและผลการดำเนินงานของบริษัทย่อย

  (รายละเอียดประกอบข้อ 12.2.3)

2.  ยอดหนี้คงค้างในการออกตั๋วเงินหรือหุ้นกู้ในครั้งก่อน

  ไม่มี